På noen aktiviteter er det ubegrenset antall plasser. Da får alle interesserte beskjed med èn gang de melder sin interesse om at de er påmeldt (og dermed har fått plass). Du får beskjeden i blå tekst på skjermen din og også en bekreftelses-epost.
På særlig populære aktiviteter er det også aktivitetens ledere som bestemmer hvem som får være med. Melder du din interesse for å være med på en slik aktivitet, registreres du først sammen med alle andre interesserte familier på en ønskeliste. Etter en tid (hvor lenge fremkommer i hver enkelt aktivitetsinformasjon) går aktivitetens lederne gjennom hele lista og benytter skjønn ved tildeling av plass. Resten blir hengende igjen på ønskelista helt fram til aktiviteten i tilfelle ledige plasser ved sykdomsforfall o.l. Er du veldig nysgjerrig på hvordan mulighetene er for å få være med, kan du gjerne kontakte aktivitetens ledere for å høre hvordan det ligger an. Alle ledere gjør så godt de kan for å fordele plasser rettferdig over tid etter disse kriteriene som vi har beskrevet nederst på "registrer-deg-siden". Det er viktig å forstå at en ønskeliste er nettopp det: En ønskeliste, der ingen er garantert plass bare ved å melde sin interesse. Mener du det er særlige grunner til å prioritere deg og dine, kan du skrive litt om det i beskjedfeltet ved påmelding. Det er imidlertid slik i Enestaående familier at vi deler på godene. Da får flest mulig familier anledning til å være med oss på noe hyggelig i løpet av året.